section_heading: Kultura
paragraph_text: Većina neofolk-glazbenika koristi se arhaizmima ili kulturnim i književnim pojmovima. Mjesne tradicije, lokalna vjerovanja te ezoterične i povijesne teme izrazito se često pojavljuju u toj vrsti glazbe. Različiti oblici neopoganstva i okultizma prisutni su u glazbi brojnih neofolk-glazbenika. Runsko pismo, europska poganska svetišta i drugi oblici izražavanja interesa za naslijeđe antike i predaka često se javljaju u tome žanru. Aluzije na te teme često su sadržane u imenima sastava, omotima albuma, odjeći izvođača i drugim vrstama umjetničkog izražavanja. Pojedini glazbenici izjavili su da je njihova povezanost s poganstvom dio šireg neopoganskog buđenja."To me jako raduje jer vidim Death in June kao dio preporoda europske kulture. Drago mi je da se drevni bogovi ponovno uskrisuju, da to tako kažem. Veliko mi je zadovoljstvo znati da sam dio tog procesa i da sam utjecao na nj. U ovom trenutku više nije lažna skromnost reći da sam zadovoljan svojim utjecajem." Powell, Erin. Interview with Douglas Pearce, 2005.